CELEX: 32018D1838
Language: sl
Date: 2018-11-19 00:00:00
Title: Sklep Sveta (EU) 2018/1838 z dne 19. novembra 2018 o stališču, ki se v imenu Evropske unije zastopa v Pridružitvenem odboru v trgovinski sestavi, ustanovljenem s Sporazumom o pridružitvi med Evropsko unijo in Evropsko skupnostjo za atomsko energijo in njunimi državami članicam na eni strani ter Ukrajino na drugi strani

23.11.2018   
               
               
                  SL
               
               
                  Uradni list Evropske unije
               
               
                  L 298/11
               
            
         SKLEP SVETA (EU) 2018/1838
         z dne 19. novembra 2018
         o stališču, ki se v imenu Evropske unije zastopa v Pridružitvenem odboru v trgovinski sestavi, ustanovljenem s Sporazumom o pridružitvi med Evropsko unijo in Evropsko skupnostjo za atomsko energijo in njunimi državami članicam na eni strani ter Ukrajino na drugi strani
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     V skladu s členom 323(1) Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (1) (v nadaljnjem besedilu: Sporazum) Pridružitveni odbor v trgovinski sestavi (v nadaljnjem besedilu: Odbor za trgovino) najpozneje v šestih mesecih po začetku veljavnosti Sporazuma določi seznam posameznikov, ki so pripravljeni in sposobni opravljati funkcijo arbitra v postopkih reševanja sporov.
                  
               
                     (2)
                  
                  
                     Unija in Ukrajina sta vsaka v skladu s členom 323(1) Sporazuma predlagali svoje kandidate, ki so pripravljeni in sposobni opravljati funkcijo arbitra, ter sta se dogovorili o petih posameznikih, ki niso državljani nobene od pogodbenic, ki bi lahko opravljali funkcijo predsednika arbitražnega sveta.
                  
               
                     (3)
                  
                  
                     Ukrajina je predlagala le štiri posameznike. Ukrajina bi morala čim prej predlagati petega ukrajinskega kandidata.
                  
               
                     (4)
                  
                  
                     Da bi zagotovili pravilno delovanje Sporazuma je primerno, da se brez nadaljnjega odlašanja določi seznam 14 posameznikov, ki so pripravljeni in sposobni opravljati funkcijo arbitra v postopkih reševanja sporov.
                  
               
                     (5)
                  
                  
                     Sklep Odbora za trgovino bi bilo treba objaviti po njegovem sprejetju –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije zastopa v Pridružitvenem odboru v trgovinski sestavi (v nadaljnjem besedilu: Odbor za trgovino), ustanovljenem s Sporazumom o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, v zvezi s sprejetjem seznama posameznikov, ki so pripravljeni in sposobni opravljati funkcijo arbitra, v skladu s členom 323(1) Sporazuma, temelji na osnutku sklepa navedenega odbora, ki je priložen temu sklepu.
         
         
            Člen 2
            Ta sklep začne veljati na dan sprejetja.
         
         
            Člen 3
            Sklep Odbora za trgovino se objavi v Uradnem listu Evropske unije.
         
         
            V Bruslju, 19. novembra 2018
            
               
                  Za Svet
               
               
                  Predsednica
               
               E. KÖSTINGER
            
         
         
            (1)  UL L 161, 29.5.2014, str. 3.
      
      
         
            OSNUTEK
            SKLEP št. …/2018 PRIDRUŽITVENEGA ODBORA EU-UKRAJINA V TRGOVINSKI SESTAVI
            z dne
            o določitvi seznama arbitrov iz člena 323(1) Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani
            PRIDRUŽITVENI ODBOR V TRGOVINSKI SESTAVI JE –
            ob upoštevanju Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (1), podpisanega 27. junija 2014 v Bruslju (v nadaljnjem besedilu: Sporazum), ter zlasti členov 323(1) in 465(3) Sporazuma,
            ob upoštevanju naslednjega:
            
                        (1)
                     
                     
                        Pridružitveni odbor v trgovinski sestavi (v nadaljnjem besedilu: Odbor za trgovino) v skladu s členom 323(1) Sporazuma najpozneje v šestih mesecih od začetka veljavnosti Sporazuma določi seznam posameznikov, ki so pripravljeni in sposobni opravljati funkcijo arbitra.
                     
                  
                        (2)
                     
                     
                        Unija je predlagala pet posameznikov, ki so pripravljeni in sposobni opravljati funkcijo arbitra, Ukrajina pa je predlagala štiri. Unija in Ukrajina sta se dogovorili o petih posameznikih, ki niso državljani nobene od pogodbenic, ki lahko opravljajo funkcijo predsednika arbitražnega sveta.
                     
                  
                        (3)
                     
                     
                        Da bi se izognili nadaljnjim zamudam pri določitvi seznama posameznikov, ki so pripravljeni in sposobni opravljati funkcijo arbitra, s čimer se zagotovi pravilno delovanje Sporazuma in zlasti poglavja 14 naslova IV Sporazuma, Odbor za trgovino odobri navedeni seznam na podlagi predloženih predlogov.
                     
                  
                        (4)
                     
                     
                        Ukrajina Odboru za trgovino, takoj ko je mogoče, predlaga petega kandidata –
                     
                  SPREJEL NASLEDNJI SKLEP:
            
               Člen 1
               
                  1.   Seznam posameznikov, ki so pripravljeni in sposobni opravljati funkcijo arbitra v skladu s členom 323(1) Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, je določen v Prilogi k temu sklepu.
               
               
                  2.   Ukrajina Pridružitvenemu odboru v trgovinski sestavi, takoj ko je mogoče, predlaga petega kandidata, ki je pripravljen in sposoben opravljati funkcijo arbitra.
               
            
            
               Člen 2
               Ta sklep začne veljati na dan sprejetja.
            
            
               V …,
               
                  
                     Za Pridružitveni odbor v trgovinski sestavi
                  
                  
                     Predsednik
                  
                  
                     Sekretarja
                  
                  
                     Za Ukrajino
                  
                  
                     Za EU
                  
               
            
            
               (1)  UL EU L 161, 29.5.2014, str. 3.
         
         
            
               PRILOGA
               SEZNAM ARBITROV V SKLADU S ČLENOM 323(1) SPORAZUMA
               
                            
                        
                        
                           Arbitri, ki jih predlaga Unija:
                           
                                       1.
                                    
                                    
                                       Claus–Dieter EHLERMANN
                                    
                                 
                                       2.
                                    
                                    
                                       Giorgio SACERDOTI
                                    
                                 
                                       3.
                                    
                                    
                                       Jacques BOURGEOIS
                                    
                                 
                                       4.
                                    
                                    
                                       Pieter Jan KUIJPER
                                    
                                 
                                       5.
                                    
                                    
                                       Ramon TORRENT
                                    
                                 
                     
                            
                        
                        
                           Arbitri, ki jih predlaga Ukrajina:
                           
                                       1.
                                    
                                    
                                       Serhiy HRYSHKO
                                    
                                 
                                       2.
                                    
                                    
                                       Taras KACHKA
                                    
                                 
                                       3.
                                    
                                    
                                       Victor MURAVYOV
                                    
                                 
                                       4.
                                    
                                    
                                       Yuriy RUDYUK
                                    
                                 
                     
                            
                        
                        
                           Predsedniki, ki sta jih izbrali pogodbenici:
                           
                                       1.
                                    
                                    
                                       William DAVEY (ZDA)
                                    
                                 
                                       2.
                                    
                                    
                                       Helge SELAND (Norveška)
                                    
                                 
                                       3.
                                    
                                    
                                       Maryse ROBERT (Kanada)
                                    
                                 
                                       4.
                                    
                                    
                                       Christian HÄBERLI (Švica)
                                    
                                 
                                       5.
                                    
                                    
                                       Merit JANOW (ZDA)